钦定古今图书集成/明伦汇编/氏族典/第132卷 > 《廖用贤尚友录》 > 辛穆
## 钦定古今图书集成/明伦汇编/氏族典/第132卷 > 《廖用贤尚友录》 > 辛穆

按《魏书辛绍先传》：“凤达弟穆，字叔宗，举茂才，东雍州
别驾。初随父在下邳，与彭城陈敬文友善。敬文弟敬
武，少为沙门，从师远学，经久不反。敬文病临卒，以杂
绫二十匹托穆与敬武。穆久访不得，经二十馀年，始
于洛阳见敬武，以物还之，封题如故，世称其廉信。历
东荆州司马，转长史，带义阳太守，领戍，雅有恤民之”
称。转汝阳太守，迁中散大夫，加龙骧将军。正光四年，
以老启求致仕。诏引见，谓穆志力尚可，除平原相。穆
善抚导，民吏怀之。孝昌二年，征为征卤将军、太中大
夫，未发，卒于郡，年七十七。赠后将军、幽州刺史，谥曰
贞。